Myslím tým, že existuje mnoho veriacich ľudí, ktorí veria v evolúciu,
a to aj v zahraničí, a nie len kňazi, ale aj kresťanskí, či židovskí vedci,
ktorí veria v evolúciu, ale ktorí si myslia,
že myšlienka Boha, zasahujúceho a konajúceho zázraky, je nedôstojná.
Poznám kolegov evolucionistov, ktorí sú tiež kresťania, a veria,
že na slávu Božiu je lepšie vedecky skúmať, ako ho považovať za kúzelníka,
ktorý dokáže vykonávať zázraky.
Myslím, že to je skreslenie toho, čomu my veríme.
Veríme, že Boh môže zasahovať a zasahuje do histórie a do života.
Vnímame ho ako otca milujúceho svoju rodinu a deti.
Nie je to rozkazovačný otec, ktorý hovorí, čo sa smie a čo nesmie.
Ako kresťanka verím v slobodnú vôľu - sme stvorení so schopnosťou rozhodovať sa.
Niektoré rozhodnutia sú zlé, iné zas dobré.
A najvyšší Boh zasahuje do našich životov, aj stvorením,
a možno práve vo stvorení sa odráža viera v milujúceho Boha.
Sú aj takí, ktorí tvrdia, že Boh stanovil zákony fyziky a vesmíru tak zručne,
že ako plynul čas, evolúcia napredovala a vytvorila nás.
Nie je to vari vznešenejšia vízia Boha?
To je a my tak v skutočnosti zmýšlame,
veríme, že veda odomyká záhadné zákonitosti, ktoré sem vložil Boh.
Boh stvoril Zem s určitými zákonmi, napr. zákonom gravitácie, aby mohla fungovať.
Veda v skutočnosti objavuje a odomyká tajomstvá, ktoré predostrel Boh.
Medzi nimi aj evolúciu, ktorá vyplýva zo zákonov chémie a fyziky za vhodných podmienok.
A to môže byť Božím zámerom, evolúcia mohla vzniknúť ako Boží zámer.
Je mnoho ľudí, ktorí skutočne veria,
že Boh použil spôsob stvorenia, ktorého je evolúcia súčasťou.
Evolúcia... ešte raz.
Je mnoho ľudí, ktorí veria, že Boh zasahuje do tohto sveta,
a používa svoje zákony, ako gravitácia, či pokrok,
aby vybudoval stabilnejší svet, lepší svet.
Takže nemyslím si, že je toľko...
Nemyslím si, že by medzi našim tábormi malo byť len toľko slušnosti,
aby sme sa nemohli navzájom rešpektovať.
My rešpektujeme tých, ktorí veria v evolúciu, a želáme si,
aby rovnaký rešpekt prechovávali evolucionisti voči nám.
Sme za dialóg bez znižovania sa k osobným útokom, obviňovania sa,
bez skrytej nepriateľskej ageny.
Nechcem, aby ma za to, čomu verím, rešpektovali,
chcem, aby ste vy rešpektovali fakty, aby ste sa pozreli na fakty.
Nerešpektujte mňa, nechcem rešpekt.
Chcem, aby ste šli do múzea a pozreli sa na fakty.
A aby ste neverili tomu, čo ste povedali, že "neexistujú dôkazy",
len choďte a pozrite sa na dôkazy.
To nie je sranda, myslím to vážne.
Povedal som vám o ľudských skamenelinách, no môžete vidieť evolúciu koňa,
evolúciu cicavcov, evolúciu ryby, prechod z rýb na obojživelníky, či plazy.
Čokoľvek z toho nájdete v ktoromkoľvek lepšom múzeu.
Len otvorte oči a pozrite sa na fakty!
A ja hovorím: otvorte oči a uvidíte komunity, postavené na viere,
že milujúci Boh stvoril každého z nás, a myslím si,
že to je svet, v ktorom väčšina z nás chce žiť.
V ktorom existuje hlboká úcta k iným ľudským bytostiam,
pretože sú stvorené milujúcim Bohom.
Akokoľvek stvorenie prebehlo, vy môžete mať svoju vieru, my tiež svoju.
Obe môžu byť postavené na iných dôkazoch, alebo aj na rovnakých.
Ale v zásade si myslím, že rozdiely vedú k otázke,
či existuje stvoriteľ, alebo neexistuje stvoriteľ.
Páčila sa mi vaša veta o spoločnosti, v ktorej chce každý žiť.
A poviem vám celkom otvorene, že spoločnosť, postavená na Darwinových princípoch,
je taká spoločnosť, v ktorej by som si určite neželal žiť.
Bola by to hrozná spoločnosť, niečo ako za G. Busha, alebo za M. Thatcherovej.
Neželal by som si žiť v darwinovskom svete.
Napriek tomu rešpektujem skutočnosť a chápem vedecké fakty, ktoré dokazujú,
že svet prírody je darwinistický.
Je to veľmi neprívetivý svet, strašne neprívetivý svet,
nie taký, v ktorom, by sme si želali žiť,
tak sa ho snažme pochopiť, aby sme mohli postaviť svet taký, aký si želáme,
ktorý nebude darwinistický, ktorý Darwinovým princípom odporuje.
Na Darwinizme je založený bezohľadný systém voľného trhu,
v ktorom bohatí udupávajú chudobných,
ktorý je protipólom liberálneho prístupu v spoločnosti.
A je prekvapujúce, keď sa už bavíme o politike,
že pravica tu v Amerike je taká nepriateľská k Darwinovi.
Bolo by naivné aplikovať vedu na politiku, museli by ste Darwina uznávať.
Z politického hľadiska som proti Darwinovi.
Ale nemôžete zatvárať oči pred vedeckými faktami.
Vlastne si rozumieme v tom, že filozofia založená na darwinizme
by bola - a aj bola - extrémne brutálna, a aj sme to zažili.
S tým som súhlasil...
A preto spoločnosť, založená na pohľade, že Boh stvoril každého z nás,
akokoľvek to urobil - to je už parketa vedy, ktorá objavuje, ako to bolo.
Ale poznanie, že je tu milujúci Stvoriteľ, pomáha vytvoriť spoločnosť,
v ktorej sa dá nie len žiť, ale je aj prívetivá.
Naša agenda pozostáva z celoštátnych, ale aj lokálnych kapitol,
a jednou z vecí, ktoré zahŕňa,
je debata o vyučovaní evolúcie, resp. inteligentného dizajnu na školách.
Náš postoj je, aby sa vyučoval tento rozpor, nie len vybrané informácie,
ktoré uprednostňujú len jeden z pohľadov, ktorým je väčšinou evolúcia.
Učme všetky informácie, aby sa školák mohol naučiť samostatne myslieť,
a mohol dôjsť k vlastným záverom.
Nikto nemôže nikoho naučiť samostatne myslieť...
Priala by som si, aby sme sa nemuseli zaoberať tým,
ako naučiť dieťa samostatne myslieť,
ale bohužiaľ existuje tu silná snaha potlačiť vyučovanie odporujúce evolúcii,
dokonca aj na úrovni súdnych rozhodnutí.
Ak hovoríte o vyučovaní sporov, tak treba povedať,
že vedci samozrejme učia o rozporoch.
Vo vede je veľa rozporov. Dôkazy sú na jednej, či na druhej strane.
V tomto prípade však máme veľké množstvo dôkazov pre evolúciu.
No dôkazy na opačnej strane nie sú skutočnými dôkazmi v prospech niečoho.
Je to len hľadanie medzier, múch, ktoré spochybňujú kontext evolúcie.
Tak sa na nich pozrime a určite nájdeme niečo, čo ich vysvetlí.
To nevyzerá ako veda, ale ako hľadanie medzier.
Ak sú tu dôkazy, potom by mali vedci učiť tieto dôkazy,
aj keď majú voči nim výhrady, alebo sú bezvýznamné.
Ako vedec... vedci by mali byť predurčení k učeniu pravdy.
Áno, ale myslím, že ste ma celkom nepochopili.
Na jednej strane sú dôkazy,
na druhej zas hľadanie zjavného nedostatku dôkazov, nie protidôkazy.
Ale čo veda robí? Veda vezme teóriu a skúša ju, či obstojí.
Nemusí sa nám páčiť, keď dôkazy neobstoja pred skúškami,
ale to je to, čo veda robí.
Áno, o tom veda skutočne je, ale sú prípady, známe prinajmenšom mne,
kde veda neobstojí, kde je ešte potrebné veľa vykonať,
samozrejme, že je veľa ťažkostí, kde treba vykonať, kde veda napreduje.
Ako ste povedali, sú známe vám, a preto si myslím,
že potrebujeme rôznych ľudí, ktorí sa pozrú na teórie a overia ich,
pretože ak len jedna osoba rozhoduje, čo sa môže skúmať a čo nie,
ktorý dôkaz je podstatný a ktorý nie, potom je to diktát.
Vedci by mali byť slobodní v overovaní teórií
a nie obmedzovaní duchom doby, ktorého vytvárajú najvyššie hlavy vedy.
S tým samozrejme súhlasím,
ale môžete ukázať aspoň jeden pozitívny vedecký dôkaz stvorenia?
Myslím, že fakt, že ste poukázali na DNA, ukazuje, že sme stvorení individuálne.
Ale individuality musia existovať, aby evolúcia mohla fungovať.
- Nemyslím si, že to je ten dôvod.
- Prepáčte, ale je!
Myslím, že každý z nás je odlišný.
Žiadna dvojica z nás nie je rovnaká.
To pomáha ukázať, že je tu určitý zásah za účelom stvorenia každého človeka.
